Kahala
Kahala (est. Kahala järv) – keturioliktas pagal dydį ežeras Estijoje. Telkšo Harju apskrityje, 5 km į šiaurės rytus nuo Kūsalu, Lahemos nacionalinio parko teritorijoje. Ežero paviršiaus plotas 3,452 km², baseino – 16,4 km². Forma primena skritulį, vanduo pasikeičia kartą per metus. Didžiąją dalį pakrantės užima pievos, o dugną dengia vidutiniškai 2 m storio sapropelio sluoksnis, kai kur siekiantis ir 7,5 m. Ežere gausu zooplanktono, veisiasi lydekos, ešeriai, lynai, vėgėlės, sidabriniai karosai.